13. ΠΡΟΕΔΡΙΚΟ ΔΙΑΤΑΓΜΑ υπ΄ αριθ 365 της 28/28 Νοεμ. 1997 (ΦΕΚ Α΄241) Διατήρηση εποπτείας Ν.Π.Δ.Δ. από το Υπουργείο Ανάπτυξης. Έχοντας υπόψη: 1.Τις διατάξεις α. Του άρθρου 1 παρ.2 εδάφ. έκτο, του Ν.2503/97 (ΦΕΚ107/Α) «Διοίκηση, Οργάνωση, στελέχωση της Περιφέρειας, ρύθμιση θεμάτων για την τοπική Αυτοδιοίκηση και άλλες διατάξεις». β. Του Π.Δ. 27/1996 (ΦΕΚ 19/Α) «Συγχώνευση των Υπουργείων Τουρισμού, Βιομηχανίας, Ενέργειας και Τεχνολογίας και Εμπορίου στο Υπουργείο Ανάπτυξης». γ. Του άρθρου 29Ατου Ν. 1558/85 (ΦΕΚ 137/Α) «Κυβέρνηση και Κυβερνητικά Όργανα» που προστέθηκε με το άρθρο 27 του Ν.2081/92 και αντικαταστάθηκε με το άρθρο 1 παρ. 2ατου Ν. 2469/97 (ΦΕΚ38/Α). δ. Της παραγράφου 3 του άρθρου 20 και της παραγράφου 4 του άρθρου 21 του Ν. 1558/85 (ΦΕΚ. 137/Α) «Κυβέρνηση και Κυβερνητικά όργανα». 2.Την αριθμ. ΔΙΔΚ/Φ. 1/20199/5.9.97 κοινή απόφαση του Πρωθυπουργού και του Υπουργού Εσωτερικών, Δημ. Διοίκησης και Αποκέντρωσης για την ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης και Αποκέντρωσης (ΦΕΚ 801/Β), όπως τροποποιήθηκε με την αριθμ. ΔΙΔΚ/Φ. 1/23470/20.10.97 όμοια της (ΦΕΚ924/Β). 13.Ξ.βα.11-13 Υπουργείο Ανάπτυξης 3.Το γεγονός ότι ο Ελληνικός Οργανισμός Τουρισμού (EOT), αποτελεί τον αρμόδιο φορέα για την υλοποίηση της Τουριστικής πολιτικής σε εθνικό επίπεδο, η Σχολή Τουριστικών Επαγγελμάτων (ΣΤΕ) εξασφαλίζει την ομοιόμορφη λειτουργία των εκπαιδευτηρίων τουριστικής κατάρτισης σε ένδεκα (11) πόλεις, το Ξενοδοχειακό Επιμελητήριο της Ελλάδος (Ξ. Ε. Ε) παρέχει γνωμοδοτικές εισηγήσεις προς την Πολιτεία για θέματα Τουρισμού και προασπίζει τα συμφέροντα των ξενοδόχων της Χώρας, τα Εθνικά Ερευνητικά Κέντρα ήτοι το Εθνικό Αστεροσκοπείο Αθηνών, το Εθνικό Κέντρο Έρευνας Φυσικών Επιστημών (ΔΗΜΟΚΡΙΤΟΣ), το Εθνικό Κέντρο Κοινωνικών Ερευνών και το Εθνικό Κέντρο Θαλασσίων Ερευνών αναπτύσσουν την Επιστημονική  Έρευνα σε εθνικό επίπεδο και σε διάφορους τομείς με σκοπό την προστασία του κοινωνικού συνόλου, η Ένωση Ελλήνων Χημικών, λειτουργούσα ως σύμβουλος του Κράτους προάγει την Επιστήμη της Χημείας στην Βιομηχανία, στην Τεχνολογία και στην Εκπαίδευση σε πανελλήνιο επίπεδο, το Ταμείο Λαϊκών Αγορών εξυπηρετεί το κοινωνικό σύνολο δια της ομαλής λειτουργίας των λαϊκών αγορών, και η Κεντρική Ένωση Επιμελητηρίων μελετά την εθνική ανάπτυξη και εκπροσωπεί τα επιμελητήρια στο εξωτερικό,  συνηγορεί στην διατήρηση της εποπτείας αυτών από το Υπουργείο Ανάπτυξης. 4.Το γεγονός ότι από τις διατάξεις του παρόντος Προεδρικού Διατάγματος δεν προκαλείται δαπάνη εις βάρος του Κρατικού Προϋπολογισμού. 5.Την με αρ. 554/97 γνωμοδότηση του Συμβουλίου της Επικρατείας ύστερα από πρόταση των Υφυπουργών Εσωτερικών Δημόσιας Διοίκησης και Αποκέντρωσης και Ανάπτυξης, αποφασίζουμε: Άρθρ.1.-Διατηρείται από το Υπουργείο Ανάπτυξης η εποπτεία τω κάτωθι Νομικών Προσώπων Δημοσίου Δικαίου (Ν.Π.Δ.Δ.). α. Ελληνικού Οργανισμού Τουρισμού (Ε.Ο.Τ.). β. Σχολής Τουριστικών Επαγγελμάτων (Σ.Τ.Ε.). γ. Ξενοδοχειακού Επιμελητηρίου της Ελλάδος (Ξ.Ε.Ε.) δ. Εθνικού Αστεροσκοπείου Αθηνών. ε. Εθνικού Κέντρου Έρευνας Φυσικών Επιστημών «ΔΗΜΟΚΡΙΤΟΣ». στ. Εθνικού Κέντρου Κοινωνικών Ερευνών (ΕΚΚΕ). ζ. Εθνικού Κέντρου θαλασσίων Ερευνών (ΕΚΘΕ) η. Ένωσης Ελλήνων Χημικών (Ε.Ε.Χ.). θ. Ταμείου Λαϊκών Αγορών. ι. Κεντρικής Ένωσης Επιμελητηρίων. Άρθρ.2.-1.Η εποπτεία των Ν.Π.Δ.Δ., των περιπτώσεων α, β και γ του προηγουμένου άρθρου ασκείται από το Υπουργείο Ανάπτυξης δυνάμει των  διατάξεων της παρ.2 του άρθρου 2του ν. 1835/1989 (ΦΕΚ.76/Α) «Σύσταση του Υπουργείου Τουρισμού και άλλων θεμάτων», του άρθρου 3 του Π.Δ. 459/1993 (ΦΕΚ193/Α) «Ανασύσταση του Υπουργείου Τουρισμού και καθορισμός των αρμοδιοτήτων του» και του άρθρου 1 του ν.2160/1993 (ΦΕΚ 118/Α) « Ρυθμίσεις για τον Τουρισμό και άλλες διατάξεις». 2.Η εποπτεία των Ν.Π.Δ.Δ. των περιπτώσεων δ, ε, στ και ζ του προηγουμένου άρθρου ασκείται από τη Γενική Γραμματεία Έρευνας και Τεχνολογίας (Γ.Γ.Ε.Τ) του Υπουργείου Ανάπτυξης δυνάμει των διατάξεων των άρθρων 28, 29 και 31 του ν.1514/1985 (ΦΕΚ13/Α) «Ανάπτυξη της Επιστημονικής και Τεχνολογικής Έρευνας». 3.Η εποπτεία του Ν.Π.Δ.Δ. της περιπτώσεως η του προηγουμένου άρθρου ασκείται από την Γενική Γραμματεία Βιομηχανίας (Γ.Γ. Β.) του Υπουργείου Ανάπτυξης, δυνάμει των διατάξεων του άρθρου 1 του ν. 1804/1988 (ΦΕΚ 177/Α) «Ένωση Ελλήνων Χημικών». 4.Η εποπτεία των Ν.Π.Δ.Δ. των περιπτώσεων θ και του προηγουμένου, άρθρου ασκείται από τη Γενική Γραμματεία Εμπορίου (Γ.Γ.ΕΜΠ) του Υπουργείου Ανάπτυξης δυνάμει των διατάξεων του ΑΝ. 1470/38 (ΦΕΚ428/Α) «περί Οργανισμού του Ταμείου Λαϊκών Αγορών Αθηνών - Πειραιώς κλπ.», του άρθρου 7 ν.2323/1995 (ΦΕΚ14/Α) «Υπαίθριο Εμπόριο και άλλες διατάξεις» και του άρθρου 5 του ν.2081/1992 (ΦΕΚ154/Α) «ρύθμιση του θεσμού των επιμελητή ρ ίων κλπ.». Άρθρ.3.-Η ισχύς του παρόντος αρχίζει από την δημοσίευση του στην εφημερίδα της Κυβερνήσεως. 